
. Šiaulių miesto savivaldybės peticijų komisijos nuostatai (toliau – Nuostatai) reglamentuoja Šiaulių miesto savivaldybės peticijų komisijos (toliau – Komisija) sudarymo ir darbo organizavimo tvarką, Komisijos pirmininko, Komisijos narių teises ir pareigas.
. Komisija yra Šiaulių miesto savivaldybės (toliau – Savivaldybė) tarybos sudaryta nuolatinė (tos kadencijos laikotarpiui) komisija, kuri sprendžia kreipimųsi vertinimo, jų pripažinimo peticijomis ir peticijų priėmimo nagrinėti klausimus, nagrinėja peticijas ir teikia išvadas dėl peticijose pateiktų prašymų ar siūlymų tenkinimo Lietuvos Respublikos peticijų konstitucinio įstatymo (toliau – Peticijų konstitucinis įstatymas) nustatyta tvarka. 
. Komisija savo veikloje vadovaujasi Lietuvos Respublikos Konstitucija, Peticijų konstituciniu įstatymu, Lietuvos Respublikos vietos savivaldos įstatymu, Šiaulių miesto savivaldybės tarybos veiklos reglamentu (toliau – Reglamentas), kitais galiojančiais teisės aktais ir Nuostatais.
. Komisija yra atsakinga ir atskaitinga Savivaldybės tarybai.
. Komisiją aptarnauja Savivaldybės administracija.
. Komisija nenagrinėja skundų, pareiškimų ir pasiūlymų, kurių nagrinėjimo tvarką nustato kiti įstatymai ir teisės aktai.

. Komisija sudaroma Reglamento nustatyta tvarka. 
. Komisiją sudaro ne mažiau kaip 5 nariai, iš kurių daugiau kaip pusę sudaro Savivaldybės tarybos nariai. Komisijos pirmininką ir Komisijos pirmininko pavaduotoją iš Komisijos narių Savivaldybės mero teikimu skiria Savivaldybės taryba. 
. Komisijai atstovauja Komisijos pirmininkas. Komisijos pirmininko nesant, jo funkcijas vykdo Komisijos pirmininko pavaduotojas be atskiro Komisijos pirmininko įpareigojimo. 

 SKYRIUS


. Komisijos pirmininkas:
. šaukia Komisijos posėdžius, rūpinasi, kad būtų parengti jiems reikalingi dokumentai, kita medžiaga;
. duoda Komisijos nariams pavedimus, teikia reikalingą medžiagą;
. gali kreiptis į Savivaldybės administracijos Teisės skyrių (toliau – Teisės skyrius) dėl išvados pateikimo, ar nėra Peticijų konstituciniame įstatyme nurodytų kreipimosi nepripažinimo peticija aplinkybių. Teisės skyrius išvadą pateikia per 3 darbo dienas nuo kreipimosi gavimo dienos. 
. Komisijos narys turi teisę:
. teikti Komisijos pirmininkui pasiūlymus dėl Komisijos darbo organizavimo;
. dalyvauti Komisijos posėdžiuose sprendžiamojo balso teise.
. Komisijos narys privalo:
. dalyvauti Komisijos posėdžiuose. Jei Komisijos narys į posėdį atvykti negali, jis apie tai turi iš anksto pranešti Komisijos pirmininkui, o jo nesant – Komisijos pirmininko pavaduotojui, nurodydamas nedalyvavimo priežastį;
. vykdyti Komisijos, jos pirmininko pavedimus;
. tirdamas Komisijos kompetencijai priklausančius klausimus, veikti viešai ir oficialiai.
. Jei Komisijos narys praleidžia Komisijos posėdžius be pateisinamos priežasties, Komisijos pirmininko siūlymu Savivaldybės tarybos sprendimu jis gali būti šalinamas iš Komisijos. 

. Komisijos veiklos forma yra posėdžiai, kurie rengiami pagal poreikį, atsižvelgiant į pateiktų kreipimųsi nagrinėjimo terminus.
. Komisijos posėdžius šaukia Komisijos pirmininkas, o jo nesant – Komisijos pirmininko pavaduotojas. Komisijos posėdžiai yra teisėti, kai juose dalyvauja daugiau kaip pusė visų Komisijos narių. Sprendimai priimami posėdyje dalyvaujančių Komisijos narių balsų dauguma. Balsams pasiskirsčius po lygiai, sprendimą lemia Komisijai pirmininkaujančiojo balsas. Komisijos posėdžiai protokoluojami. Protokolą pasirašo Komisijos posėdžio pirmininkas ir posėdžio sekretorius.
. Posėdžių sekretorius yra Savivaldybės administracijos darbuotojas, kurį įsakymu skiria Savivaldybės administracijos direktorius arba ši funkcija įrašoma į Savivaldybės administracijos darbuotojo pareigybės aprašymą. Posėdžių sekretorius nėra Komisijos narys. Jis atsakingas už posėdžių garso įrašus, protokoluoja posėdžius, kartu su Komisijos pirmininku pasirašo posėdžių protokolus, rengia Savivaldybės tarybos sprendimo projektus dėl Komisijos išvadų ir kitus dokumentus, atlieka kitus Komisijos pirmininko pavedimus, susijusius su Komisijos veikla.
. Kiekvienas dokumentų registre užregistruotas kreipimasis perduodamas Posėdžių sekretoriui.
. Posėdžių sekretorius nedelsdamas supažindina Komisijos pirmininką ir Komisijos narius su kreipimusi ir visa su juo susijusia medžiaga, apie kreipimosi užregistravimą ir perdavimą Komisijai praneša pareiškėjui ar jo atstovui Peticijų konstitucinio įstatymo nustatyta tvarka. 
. Apie posėdį Komisijos nariams pranešama ne vėliau kaip prieš 3 darbo dienas, kartu jiems pateikiami (paprastai elektronine forma) numatomas nagrinėti kreipimasis ir su juo susijusi medžiaga (dokumentų kopijos).
. Komisijos posėdyje, kuriame nagrinėjama peticija, turi teisę dalyvauti pareiškėjas arba jo atstovas, taip pat Komisijos pasitelkti specialistai (ekspertai) ir pakviesti į posėdį valstybės institucijų atstovai. Šie asmenys turi teisę išdėstyti savo nuomonę žodžiu arba raštu, atsakyti į Komisijos narių klausimus. Komisija sprendimą priima nedalyvaujant suinteresuotiems ir kviestiesiems asmenims. Pareiškėjo ar jo atstovo nedalyvavimas Komisijos posėdyje netrukdo Komisijai klausimus spręsti iš esmės.
. Komisijos sprendimai, išvados ir pasiūlymai įforminami protokolu.
. Skundą dėl Komisijos sprendimo nepripažinti kreipimosi peticija ar atsisakyti priimti peticiją nagrinėti, Komisija perduoda Savivaldybės tarybos ir mero sekretoriatui Savivaldybės tarybos sprendimo projektui dėl skundžiamo Komisijos sprendimo parengti Reglamento nustatyta tvarka. 
. Peticijų komisijos veikla viešinama Peticijų konstitucinio įstatymo nustatyta tvarka. Skelbiant Peticijų konstituciniame įstatyme nurodytą informaciją, pareiškėjų ir jų atstovų vardai ir pavardės, asmens kodai ir kontaktiniai duomenys, taip pat informacija, galinti pažeisti asmenų teisę į privatų gyvenimą ir jo slaptumą ar atskleisti valstybės, tarnybos, profesinę ar komercinę paslaptį, viešai neskelbiami. 
. Komisijos posėdžiai, kuriuose nagrinėjamos peticijos, yra transliuojami tiesiogiai ir daromas garso ir vaizdo įrašas Reglamento nustatyta tvarka. 

